Ірына Хадарэнка

**Ірына Міха́йлаўна Хадарэ́нка**, сапр. **Шумская** (нар. 19 чэрвеня 1976, Менск) — беларуская паэтка, перакладчык, публіцыст, культуроляг, грамадзкая дзяячка.

## Жыцьцяпіс
Мае музычную адукацыю па клясе фартэпіяна. Скончыла БДЭУ ў 1997 годзе, потым асьпірантуру (2000) і дактарантуру (2014) Беларускага дзяржаўнага ўнівэрсытэту культуры і мастацтваў. З 2000 да 2016 гады працавала выкладчыкам у Беларускім дзяржаўным унівэрсытэце культуры і мастацтваў; мае званьне прафэсара. У 2002 пасьпяхова абараніла кандыдацкую дысэртацыю па спэцыяльнасьці «тэорыя і гісторыя культуры». Стажыравалася ў Варшаўскім і Ягелонскім унівэрсытэтах. Навучалася ў Гарвардзкім унівэрсытэце. У 2016 годзе пераехала ў Нью-Ёрк. Узначальвае Беларускую Асьветніцкую Лігу Амэрыкі.

Сябра Саюза беларускіх пісьменьнікаў з 2000 году, беларускага ПЭН-цэнтру з 2011 году. Стыпэндыятка праграмы «Gaude Polonia» Міністэрства культуры і нацыянальнай спадчыны Польшчы (2010).

## Творчасьць
З 1989 году рэгулярна выступае ў рэспубліканскім друку. Перакладае з польскай і расейскай моваў. Зьяўляецца аўтарам шматлікіх публікацыяў у навуковых і пэрыядычных айчынных выданьнях, таксама друкавалася ў «Беларускім дайджэсце», альманаху "Беларус" (ЗША) і літаратурна-аналітычным часопісе «Сакавік» (Канада).

Яе творы былі перакладзены на расейскую, украінскую, польскую, ангельскую, нямецкую мовы.

## Бібліяграфія
* «Лябірынты душы» («Першацвет», 1996) — кніга паэзіі;
* «Чорная ружа» («Мастацкая літаратура», 1998) — кніга паэзіі;
* «Танцы на шкле», («Белы вецер», 1999) — кніга паэзіі і прозы;
* «Сьвядомаграфія» («Кнігазбор», 2012) — кніга паэзіі;
* «Музыкальное творчество как социокультурное явление» (БНТУ, 2002) — манаграфія;
* «Музыка ў кантэксьце беларуска-польскага міжкультурнага ўзаемадзеяньня» («Медысонт», 2011) — манаграфія;
* «Мечыслаў Карловіч. Забыты беларускі геній» («Харвест», 2013) — навукова-папулярнае выданьне;
* «Ян Чачот. Руплівы філамат» («Харвест», 2013) — навукова-папулярнае выданьне;
* «Ян Баршчэўскі. Зьбіральнік народных легенд і паданьняў» («Харвест», 2015) — навукова-папулярнае выданьне;
* «Шедевры нашей старины» («Харвест», 2014) — навукова-папулярнае выданьне;
* «Distinctive Belarus. On the Roads of Dukes, Magnates, and Poets» (Belarusian History & Culture Institute, 2015) — навукова-папулярнае выданьне.

## Крыніцы

## Літаратура
* Анталогія маладога верша. — Мн.: Ураджай, 2001. — 351 с.

## Вонкавыя спасылкі
* Творы Ірыны Хадарэнка ў беларускай Інтэрнэт-бібліятэцы «Камунікат»
* Вершы Ірыны Хадарэнка на нацыянальным паэтычным партале
* Інтэрв'ю Ірыны Хадарэнка // Радыё Свабода
* Ірына Хадарэнка: Свабоду немагчыма імітаваць // сайт Саюза беларускіх пісьменьнікаў
* Беларускія пісьменнікі: вяртанне ў казку. Інтэрв'ю з Ірынай Хадарэнка // сайт грамадзка-культурніцкай кампаніі «Будзьма беларусамі!»
* Беларускія пісьменнікі прымерылі на сябе вобразы міфалагічных істот. Аўтарскі праект Ірыны Хадарэнка // Информационный портал TUT.BY
* Літаратура ў тварах // газэта «Звязда»
* Самабытная Беларусь адкрывае свае таямніцы // газэта «Народная воля»
* Жывое беларускае слова ў заакіянскай прасторы. Творчая сустрэча з Ірынай Хадарэнка ў Нью-Йорку // сайт Згуртаваньня беларусаў сьвету «Бацькаўшчына»
* Верш «Спеў раз'ятранага сэрца» чытаюць Ірына Хадарэнка і Эрыка Шрайнэр // Беларуска-амэрыканскі відэапраект «Галасы свабоды».

Катэгорыя:Беларускія літаратаркі
Катэгорыя:Беларускія паэты і паэткі
Катэгорыя:Беларускія публіцысты
Катэгорыя:Беларускія музыказнаўцы
Катэгорыя:Беларускамоўныя паэты і паэткі
Катэгорыя:Перакладчыкі з польскай мовы
Катэгорыя:Беларусы ў ЗША